פרויקט גילה להעצמה טרנסית

פרויקט גילה להעצמה טרנסית, או בשמו הרשמי טרנסג'נדרים למען צדק חברתי (ע.ר) הוא ארגון ללא מטרות רווח הפועל לקידום זכויות הקהילה הטרנסג'נדרית בישראל, הסובלת מאפליה קשה והדרה. העמותה נוסדה בשנת 2010, טרם המחאה החברתית בישראל, כיוזמה חברתית-פוליטית של חברי הקהילה הטרנסג'נדרית בישראל, והושקה רשמית בשנת 2013. הפרויקט נקרא על שמה של גילה גולדשטיין, אחת הפעילות הטרנסג'נדריות הראשונות בישראל. בין מקימי הפרויקט היו עו"ד עידו קטרי, לילך בן דוד, אלונה שטרן ואלישע אלכסנדר. בראש הארגון עומד, מאז דצמבר 2022, עומר אלעד שהחליף בתפקיד את בר אווסקר יצחק, זוגתה של שופטת הכדורגל ספיר ברמן. קידום מדיניות עבודה ישירה עם גופים ומוסדות ליצירת נוהלי עבודה מיטיבים עם הקהילה הטרנסית. דוברות, לובינג וקמפיינים תקשורתיים במטרה לבנות נראטיבים חיוביים על הקהילה הטרנסית ומאבק בטרנספוביה. קידום ובניית ידע מערך הכשרות המציע ייעוץ, סדנאות והרצאות לצוותי הבריאות ורווחה, למעסיקים, חברות, אנשי מקצוע וארגונים העובדים עם הקשת הטרנסית. הפעלת האתר "מעין" להנגשת ידע מבוסס מחקר על ילדים ונוער מגווני מגדר. בריאות טרנסית ייעוץ והכשרת צוותים רפואיים למתן טיפולי התאמה מגדרית (טיפולים הורמונליים, ניתוחים וכדומה) ומענים ייעודיים לקהילה הטרנסג'נדרית. איסוף והנגשת מידע לקהילה ולאנשי מקצוע באמצעות מדריכים, הרצאות, ימי עיון ואירועים פתוחים. נציגות בוועדה להתאמה מגדרית במרכז הרפואי שיבא. פרט וקהילה הפעלת המרכז הטרנסי בשיתוף עם האגודה למען הלהט"ב "טרנס דולה" - ייעוץ אישי וליווי קבוצתי לנשים טרנסג'נדריות בתהליכי התאמה מגדרית. ייעוץ משפטי בנושאים הקשורים בהדרה על רקע שונות מגדרית. הפעלת רשת בלתי פורמלית של פתרונות דיור ארעיים ברחבי הארץ. סיוע בחיפוש מקומות עבודה טרנס-פרנדליים. בשנת 2022 יזם הארגון בשיתוף גוגל ישראל קמפיין הקורא למעסיקים ללמוד כיצד להעסיק, לשמר ולקדם עובדות ועובדים הנמנים עם הקשת הטרנסית. ליווי אישי למיצוי זכויות מול גופים ממשלתיים דוגמת ביטוח לאומי, משרד הפנים, או הוועדה לשינוי מין בתל השומר. נקודות מפגש - פגישות שבועיות שעורכים מתנדבי הפרויקט עם הפונים והפונות בבתי קפה טרנס-פרנדלי בחמישה אזורים בארץ - צפון, חיפה, מרכז, ירושלים ודרום. בפגישה ניתן מענה ראשוני ומיפוי צרכים. הגברת הנראות והמודעות לקהילה הטרנסית בישראל, לקשיים עימם מתמודדים חבריה ולצרכיהם. בשנת 2015 פרסם הארגון נייר עמדה, בשיתוף ארגון מעברים, בנושא הקהילה הטרנסית ומערכת החינוך. מטרות וערכי הארגון כוללים: מתן סוכנות הקהילה הטרנסג'נדרית להיות מקור המידע המרכזי על עצמם, ולהיות מעורבים ביצירת המענים והנהלים הנוגעים לחייהם. קידום והפצת ידע מבוסס מחקר על הקהילה הטרנסג'נדרית, שנוצר על ידי ובשיתוף הקהילה, כחלופה לנראטיבים סנסציוניים, פטרוניים או מעוותים המופצים על ידי גורמים חיצוניים לה. יצירת פתרונות מערכתיים ורוחביים לאתגרים השונים שהקהילה מתמודדת איתם, שיאפשרו שינוי ארוך טווח ובר קיימא. מאבק בטרנספוביה באמצעות הזמנה לדיאלוג ישיר עם הקהילה, תקשורת ושיתוף פעולה. הנגשת ידע, שירותים והזמדנויות לקהילה, באופן שיאפשר לחבריה לממש את עצמם ולקבל את המענים הנחוצים להם, ללא תלות במעמד סוציואקונומי, מיקום גאוגרפי, רמת השכלה או חסמים אחרים. הכרה במגוון הדיכויים המופעלים על חברות הקהילה מעבר לדיכוי מגדרי, ובמורכבויות ובקשיים שנגרמים מהשילוב ביניהם, למשל במקרים של נשים טרנסיות מזרחיות או גברים טרנסים בעלי מוגבלות. אתר האינטרנט הרשמי של פרויקט גילה להעצמה טרנסית פרויקט גילה להעצמה טרנסית, ברשת החברתית פייסבוק פרויקט גילה להעצמה טרנסית, ברשת החברתית טיקטוק פרויקט גילה להעצמה טרנסית, סרטונים בערוץ היוטיוב סרטונים בערוץ של פרויקט גילה להעצמה טרנסית, באתר יוטיוב פרויקט גילה להעצמה טרנסית, באתר "גיידסטאר ישראל" ארגון טרנסג'נדרים ראשון מסוגו בישראל מבקש לשנות את סדר העדיפויות הקהילתי ג'ורג' אבני, ‏לא שותקים: צעדת מחאה בעקבות הפשע הטרנספובי בתל אביב, באתר ‏מאקו‏, 7 בינואר 2014 ג'ורג' אבני, ‏הלילה שלהן: כאלף משתתפים צעדו למען הקהילה הטרנסג'נדרית, באתר ‏מאקו‏, 17 בינואר 2014 הזמן הירוק - לוח שנה טרנסג'נדרי, סרטון באתר יוטיוב ג'ורג' אבני, ‏"כל פעם שיש מלחמה על הקהילה הגאה, משאירים את הקהילה הטרנסית בחוץ", באתר ‏מאקו‏, 20 בנובמבר 2014 ג'ורג' אבני, ‏סיבה לגאווה: הושק "פרויקט גילה להעצמה טרנסית", באתר ‏מאקו‏, 30 בדצמבר 2013 אלמה ביבלש, הגיע הזמן הירוק: הפרויקט שמספר את ההיסטוריה הטרנסית בישראל, באתר "שיחה מקומית", 26 בספטמבר 2014 לילך בן-דוד, אלישע אלכסנדר ואלונה שטרן: שמים סוף לטרנספוביה, באתר ‏מאקו‏, 26 בדצמבר 2011 מערכת WDG, לשנות את מציאות החיים של הקהילה שלנו, באתר wdg.co.il, ‏2022-12-05 מערכת WDG, עשור לפרויקט גילה - "הקהילה היא זו שמקדמת את הקהילה", באתר wdg.co.il, ‏2021-07-30 בר זגה, כלה וכלה: ספיר ברמן נישאה לבת הזוג בר אווסקר יצחק, במדור "פנאי פלוס" באתר ynet‏, 16 ביוני 2023 מישהו, עושים.ות מקום לכולם.ן - קמפיין קורא להעסקה מכבדת של טרנסים.ות -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2022-06-07 יונית נעמן, לא מצחיק אותנו: הבדיחות שהופכות חיים של טרנסג'נדרים/ות לסיוט | אילי אבידן, באתר העוקץ, ‏2014-01-10 נייר עמדה בנושא הקהילה הטרנסית ומערכת החינוך, באתר כנסת ישראל, ‏אוגוסט 2015